CELEX: 32006R0899
Language: bg
Date: 2006-06-19 00:00:00
Title: Регламент (ЕО) № 899/2006 на Комисията от 19 юни 2006 година за изменение на Регламент (ЕО) № 2133/2001 за откриване и управление на някои тарифни квоти на Общността и тарифни тавани в сектора на зърнените култури по отношение на откриването на тарифна квота на Общността за някои храни за кучета и котки, попадащи под код по КН 230910

Важна правна забележка

|

32006R0899

Официален вестник n° L 167 , 20/06/2006 стр. 0018 - 0019

		20060619Регламент (ЕО) № 899/2006 на Комисиятаот 19 юни 2006 годиназа изменение на Регламент (ЕО) № 2133/2001 за откриване и управление на някои тарифни квоти на Общността и тарифни тавани в сектора на зърнените култури по отношение на откриването на тарифна квота на Общността за някои храни за кучета и котки, попадащи под код по КН 230910КОМИСИЯТА НА ЕВРОПЕЙСКИТЕ ОБЩНОСТИ:като взе предвид Договора за създаване на Европейската общност,като взе предвид Регламент (ЕО) № 1784/2003 на Съвета от 29 септември 2003 г. относно общата организация на пазара на зърнени култури [1], и по-специално член 12, параграф 1 от него,като взе предвид Решение 2006/333/ЕО на Съвета от 20 март 2006 г. за сключване на Споразумение под формата на размяна на писма между Европейската общност и Съединените американски щати, в съответствие с член XXIV:6 и член XXVIII от Общото споразумение за митата и търговията (ГАТТ), 1994 г., относно модификацията на концесиите в таблиците на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република в хода на тяхното присъединяване към Европейския съюз [2], и по-специално член 2 от него,като има предвид, че:(1) Споразумението между Общността и Съединените американски щати [3], одобрено с Решение 2006/333/ЕО, предвижда, за всяка календарна година от 2006 г. нататък, за тарифна квота за внос на някои храни за кучета и котки от код по КН 230910, мита от 7 % ad valorem.(2) Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността [4] обединява правилата за управление, приложими към тарифните квоти, които трябва да се използват в хронологичния ред на датите на митническите декларации и мониторинга на внос по преференциалния режим. За да се хармонизира управлението на тази нова тарифна квота с подобни квоти, нейното управление трябва да се включи в съотвена разпоредба.(3) Регламент (ЕО) № 2133/2001 на Комисията [5] следва да бъде съответно изменен.(4) Мерките, предвидени в настоящия регламент, са в съответствие със становището на Управителния комитет по зърнените култури,ПРИЕ НАСТОЯЩИЯ РЕГЛАМЕНТ:Член 1В приложение II към Регламент (ЕО) № 2133/2001 се добавя следното:Пореден № | Код по КН | Описание | Обем на квотата в нето тегло (тонове) | Мито по тарифна квота | Произход |"09.0089 | 23091013 23091015 23091019 23091033 23091039 23091051 23091053 23091059 23091070 | Храна за кучета или котки, за продажба на дребно | 2058 | 7 % ad valorem | Всички трети страни (erga omnes)" |Член 2Настоящият регламент влиза в сила на третия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 19 юни 2006 година.За КомисиятаMariann Fischer BoelЧлен на Комисията[1] ОВ L 270, 21.10.2003 г., стр. 78. Регламент, изменен с Регламент (ЕО) № 1154/2005 на Комисията (ОВ L 187, 19.7.2005 г., стр. 11).[2] ОВ L 124, 11.5.2006 г., стр. 13.[3] ОВ L 124, 11.5.2006 г., стр. 15.[4] ОВ L 253, 11.10.1993 г., стр. 1. Регламент, последно изменен с Регламент (ЕО) № 402/2006 (ОВ L 70, 9.3.2006 г., стр. 35).[5] ОВ L 287, 31.10.2001 г., стр. 12. Регламент, изменен с Регламент (ЕО) № 777/2004 (ОВ L 123, 27.4.2004 г., стр. 50).--------------------------------------------------